Document ID: 31993D0509

31993D0509
L 238/44
SLUŽBENI LIST EUROPSKE UNIJE
21.09.1993.
ODLUKA KOMISIJE
od 21. rujna 1993.
o izmjeni Odluke 93/195/EEZ u pogledu ponovnog ulaska registriranih konja iz nekih hipodroma u Sjedinjenim Američkim Državama
(93/509/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Direktivom 92/36/EEZ (2), a posebno njezin članak 19. točku ii.,
budući da je Komisija Odlukom 93/195/EEZ (3) propisala uvjete zdravlja životinja o izdavanju veterinarskih svjedodžbi za ponovni ulazak registriranih konja za utrke, natjecanja i kulturna događanja nakon privremenog izvoza;
budući da je prisutnost virusnog konjskog arteritisa bila potvrđena na hipodromima Arlington International Racetrack, Illinois, Churchill Downs, Kentucky, Ak-sar-ben, Nebraska i Prairie Meadows, Iowa u Sjedinjenim Američkim Državama;
budući da pojava virusnog konjskog arteritisa može predstavljati opasnost pri ponovnom ulasku, nakon privremenog izvoza za registrirane konje Zajednice, koji su sudjelovali na utrkama na spomenutim hipodromima;
budući da je slijedom toga potrebno donijeti mjere, u skladu s gore navedenom Odlukom, za zabranu ponovnog ulaska nakon privremenog izvoza registriranih konja za utrke, natjecanja i kulturna događanja iz navedenih hipodroma; budući da je s obzirom na epizootiološko poznavanje te bolesti zabranu potrebno ograničiti na razdoblje od šest mjeseci;
budući da su mjere predviđene ovom Odlukom u skladu s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Odluka 93/195/EEZ ovim se izmjenjuje kako slijedi:
1.
u Prilogu I., Skupini C, „Sjedinjene Američke Države” se zamjenjuju sa „Sjedinjene Američke Države (uz izuzimanje, do 28. veljače 1994. sljedećih hipodroma: Arlington International Racetrack, Illinois, Churchill Downs, Kentucky, Ak-sar-ben, Nebraska i Prairie Meadows, Iowa)”;
2.
u Prilogu II., Skupini C, „Sjedinjene Američke Države” se zamjenjuju sa „Sjedinjene Američke Države (uz izuzimanje, do 28. veljače 1994. sljedećih hipodroma: Arlington International Racetrack, Illinois, Churchill Downs, Kentucky, Ak-sar-ben, Nebraska i Prairie Meadows, Iowa)”.
Članak 2.
Ova je Odluka upućena državama članicama.
Sastavljeno u Bruxellesu 21. rujna 1993.

Labels: 3
0
18
6